97/620/EY: DKomission päätös, tehty 16 päivänä syyskuuta 1997, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti)



Virallinen lehti nro L 254 , 17/09/1997 s. 0017 - 0018



KOMISSION PÄÄTÖS, tehty 16 päivänä syyskuuta 1997, tiettyjä Kiinasta peräisin olevia kalastustuotteita koskevista suojatoimenpiteistä ja päätöksen 97/368/EY muuttamisesta (ETA:n kannalta merkityksellinen teksti) (97/620/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että eräästä Kiinassa sijaitsevasta jalostuslaitoksesta tuodussa keitetyssä ravun pyrstölihassa on havaittu Vibrio cholerae -bakteeria, Vibrio cholerae -bakteerin esiintyminen elintarvikkeissa johtuu huonoista hygieniaoloista ennen elintarvikkeiden jalostamista ja/tai sen jälkeen ja voi vaarantaa ihmisten terveyden, kyseisestä Kiinassa sijaitsevasta laitoksesta peräisin olevien tuotteiden tuontia ei tämän vuoksi enää voida sallia, Kiinassa tehdyissä yhteisön tarkastuksissa ja yhteisön raja-asemilla tehdyissä tarkastuksissa on havaittu, että kalastustuotteiden tuotannossa ja jalostuksessa on mahdollisia terveysriskejä, tiettyjä Kiinasta peräisin olevia kalastustuotteita koskevista suojatoimenpiteistä tehdyssä komission päätöksessä 97/368/EY (3), sellaisena kuin se on muutettuna päätöksellä 97/587/EY (4), säädetään Kiinasta peräisin olevien tuoreiden kalastustuotteiden tuontikiellosta ja edellytetään, että Kiinasta peräisin oleville jäädytetyille tai jalostetuille kalastustuotteille tehdään järjestelmälliset mikrobiologiset tutkimukset, päätöstä 97/368/EY olisi tarkasteltava uudelleen ennen 30 päivää syyskuuta 1997, ja nykyisten löydösten perusteella olisi tarpeen pidentää kyseisessä päätöksessä säädettyjen toimenpiteiden voimassaoloaika 28 päivään helmikuuta 1998, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämä päätös koskee Kiinasta peräisin olevia tuoreita, jäädytettyjä tai jalostettuja kalastustuotteita. 2 artikla Jäsenvaltioiden on kiellettävä seuraavasta Kiinassa sijaitsevasta laitoksesta tulevien kaikissa muodoissa olevien kalastustuotteiden tuonti: Yangcheng Fengbao Aquatic Food Co., Ltd. (laitosnumero 3200/02226). 3 artikla Korvataan päätöksen 97/368/EY 6 artiklassa päivämäärä "30 päivää syyskuuta 1997" päivämäärällä "28 päivää helmikuuta 1998". 4 artikla Jäsenvaltioiden on muutettava Kiinasta peräisin olevaan tuontiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 5 artikla Kaikista tämän päätöksen soveltamisesta aiheutuvista kuluista vastaa lähettäjä, vastaanottaja tai näiden edustaja. 6 artikla Tämä päätös on osoitettu kaikille jäsenvaltioille. Tehty Brysselissä 16 päivänä syyskuuta 1997. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 156, 13.6.1997, s. 57 (4) EYVL L 238, 29.8.1997, s. 45